Aleksa Avramović
Aleksa Avramovičius (Алекса Аврамовић, g. 1994 m. spalio 25 d.) – Serbijos krepšininkas, rungtyniaujantis kaip įžaidėjas arba atakuojantysis gynėjas. Treniravosi gimtojo Čačako miesto jaunimo komandose „Mladost“ ir „Borac“. Pastarajame klube 2013–2014 m. sezone pradėjo profesionalo karjerą. Po sezono Belgrado „OKK“ vėl grįžo į „Borac“, kur tapo komandos lyderiu. Vėliau varžėsi Italijos, Ispanijos klubuose, kur pasižymėjo rezultatyvumu (2018–19 m. sezone „Varezės“ klube Italijos lygoje pelnydavo vid. 17,7 taškų, Madrido „Estudiantes“ – 2019–20 m. 14,7, 2020–21 m. 16,4 taškų). 2021 m. perėjo į Belgrado „Partizan“. Aleksa Avramovičius Serbijos rinktinėje debiutavo 2018 m. Varžėsi atrankose, tačiau 2023 m. paimtas į pasaulio čempionatą, kur pasižymėjo gera gynyba ketvirtfinalyje prieš Lietuvą ir pusfinalyje prieš Kanadą. 2024 m. olimpinėse žaidynėse su Serbijos rinktine iškovojo bronzos medalį ir išrinktas geriausiai besiginančiu turnyro žaidėju.